dialektisering
Store norske leksikon,Språk og litteratur,Språkvitenskapens fagdisipliner,Språkhistorie
Dialektisering er en overgang som består i at et språk ikke lenger blir brukt som nasjonalspråk innenfor et visst område, men at dialektene av dette språket fortsatt brukes der.
Som eksempel på dialektisering har det vært vanlig å nevne overgangen fra latin til romanske enkeltspråk, idet latin før ble oppfattet som langt mer ensartet enn det må ha vært som talemål i de forskjellige landområdene. Da dansk overtok som skriftspråk i Norge i løpet av senmiddelalderen, ble norsk dialektisert, inntil det gjenoppstod som nasjonalspråk på 1800-tallet.Dialektisering oppfattes ikke lenger som et brudd, men som en gradvis prosess.